
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 231 


9 Απριλίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Ε = 1205,35 τ.μ. στη 
θέση ..Μαγούλα» κοινότητος Ακραιφνίου Ν. Βοιω¬ 
τίας . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
διατηρητέου κτιρίου που βρίσκεται επί των οδών 
Αγησιλάου αρ. 88 και Σαλαμίνος αρ. 15 στην πε¬ 
ριοχή Κεραμεικού του ρυμοτομικού σχεδίου Αθη¬ 
νών . 

Τροποποίηση εγκεκριμένου ρυμοτομικού σχεδίου στο 
Ο.Τ. 1155 Δήμου Αγ. Δημητρίου . 


ΑΝ ΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 295 Π) 

Κήρυξη αναδασωτέας έκτασης Ε = 1205,35 τ.μ. στη θέση 
«Μαγούλα» κοινότητος Ακραιφνίου Ν. Βοιωτίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΣΤ. ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Χώρας, την αριθμ. 38 παρ. 1 και 41 παρ. 1 του Ν. 
998/79 ως και του άρθρου 12 παρ. 2 του Ν. 2040/92 
«Ρύθμιση θεμάτων αρμοδιότητος Υπ. Γεωργίας κ.λπ.». 

2. Τις αριθμ. α) 160417/1180/8.7.80 και β) 182447/ 
3049/24.9.80 διαταγές του Υπ. Γεωργίας. 

3. Τις διατάξεις του Ν. 2503/97 και την υπ' αριθμ. 
6747/29.9.97 απόφαση Γεν. Γραμ. Περιφέρειας Στερεός 
Ελλάδας περί αρμοδιοτήτων. 


4. Την αρ. 589/3.3.98 αναφορά - πρόταση του Δασαρ¬ 
χείου θηβών για κήρυξη ως αναδασωτέας δημόσιας δασι¬ 
κής έκτασης Ε = 1205,35 τ.μ. στη θέση Μαγούλα περιφέ¬ 
ρειας Κοινότητος Ακραιφνίου η οποία καλυπτόταν από 
δασική βλάστηση και καταστράφηκε από τους Κων/νο και 
Θεόδωρο Αδάμ του Βασιλείου, κατοίκους Κόκκινου θη¬ 
βών, οι οποίοι πρσέβησαν στην εκχέρσωση της εν λόγω 
1 έκτασης με απότερο σκοπό την αλλαγή χρήσης γης, απο¬ 
φασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, την προστασία και την αποκατά¬ 
σταση της δασικής βλάστησης, με φυσική ή τεχνητή ανα¬ 
γέννηση, τη δημόσια δασική έκταση Ε = 1205,35 τ.μ. που 
βρίσκεται στη θέση Μαγούλα κοινότητας Ακραιφνίου και 
καταστράφηκε από παράνομη εκχέρσωση από τους Κων- 
/νο και Θεόδωρο Αδάμ 

Η παραπάνω αναδασωτέα έκταση προσδιορίζεται από 
^ τα στοιχεία: (Α-Β-Γ-Δ-Ε-Ζ-Η-θ-Ι-Κ-Α) του συνημμένου 
τοπογραφικού διαγράμματος με κλ. 1:500 και σημειώνε¬ 
ται στο απόσπασμα χάρτη με κλίμακα 1:50.000, που απο¬ 
τελούν αναπόσπαστο μέρος της απόφασης αυτής, ορίζε¬ 
ται δε η έκταση: 

Βόρεια: Με δημόσια δασική έκταση. 

Νότια: Με ρέμα και πέραν αυτού ελαιώνα Αδάμ (από πα¬ 
ραχώρηση). 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Η απόφαση αυτή ισχύει από της κοινοποιήσεως της αρ- 
μοδίως (άρθρο 41 Νόμου 998/79) και προ της δημοσιεύ- 
σεωςτης στην Εφημερίδα της Κυβερνήσεως (άρθρο 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 11 Μαρτίου 1998 

Με εντολή Γεν. Γραμ. Περιφέρειας 
Ο Διευθυντής Δασών κ.α.α. 

ΓΕΩΡΓΙΟΣ Ε. ΜΗΛΙΟΣ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 7195/1544 (2) 

Καθορισμός ειδικών όρων και περιορισμών δόμησης δια¬ 
τηρητέου κτιρίου που βρίσκεται επί των οδών Αγησι¬ 
λάου αρ. 88 και Σαλαμίνος αρ. 15 στην περιοχή Κερα- 

μεικού του ρυμοτομικού σχεδίου Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 

3. Την υπ’ αριθμ. Δ17α/03/99/Φ.2.2.1/29.10.1996 
απόφαση του Πρωθυπουργού και του Υπουργού Περιβάλ¬ 
λοντος, Χωροταξίας και Δημοσίων Έργων «Ανάθεση αρ¬ 
μοδιοτήτων Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Χρήστο Βερελή και Θε¬ 
όδωρο Κολιοπάνο (ΦΕΚ 1006 Β/4.11.1996)». 

4. Τις διατάξεις της παρ. Β του άρθρου 1 του Π.Δ./τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 15.12.1997 αιτιολογική έκθεση της Διεύ¬ 
θυνσης Πολεοδομικοϋ Σχεδιασμού - Τμήμα Παραδοσια¬ 
κών Οικισμών. 

6. Την από 23.12.1997 (αρ. πρωτ. ΥΠΕΧΩΔΕ 38120/ 
11642/1997) σύμφωνη γνώμη των ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του προϋπολογισμού του οι¬ 
κείου Ο.Τ.Α., αποφασίζουμε: 

Στο κτίριο που έχειχαρακτηρισθεί ως διατηρητέο με την 
98736/7730/17.12.1992 απόφαση του Υπουργού Περι¬ 
βάλλοντος, Χωροταξίας και Δημοσίων Έργων (Δ' 68/ 


1993) και βρίσκεται επί των οδών Αγησιλάου αρ. 88 και 
Σαλαμίνας αρ. 15, περιοχή Κεραμεικού του ρυμοτομικού 
σχεδίου Αθηνών, φερόμενο ως ιδιοκτησία των Γιάννου 
Χατζημάρκου και Ηρώς Παπαφιλίππου, καθορίζονται ειδι¬ 
κοί όροι και περιορισμοί δόμησης, ως εξής: 

1. Επιτρέπεται η κατασκευή νέου φέροντα οργανισμού 
στο εσωτερικό του κτιρίου καθώς και η αναδιαρρύθμιση 
του εσωτερικού χώρου αυτού εφόσον δεν αλλοιώνεται ο 
αρχιτεκτονικός χαρακτήρας του. 

2. Επιτρέπεται η αντικατάσταση της στέγης του δώμα¬ 
τος, με τετράρριχτη. Το συνολικό ύψος του κτιρίου συμπε¬ 
ριλαμβανομένου και του ύψους της στέγης δεν μπορεί να 
υπερβαίνει τα 13,50 μέτρα. 

3. Επιτρέπεται η κατασκευή βοηθητικής κλίμακας στον 
ακάλυπτο χώρο με στοιχεία ΠΘΉ'ΧΠ στη στάθμη + 1,50, 
επί του ορίου Δ.Γ. του οικοπέδου. 

4. Επιτρέπεται η κατασκευή πέργκολας από λεπτές δο- 
κίδες (0,15 μ) σκυροδέματος στον ακάλυπτο χώρο του 
ισογείου, με στοιχεία ΔΠΚΝΔ. 

5. α. Επιτρέπεται η κατασκευή πέργκολας από δοκούς 
σκυροδέματος στη στάθμη του δώματος με στοιχεία I, II, 
III, IV, Ε', Λ', Γ, Η, I. Το συνολικό ύψος της πέργκολας από 
τη στάθμη του δώματος δεν μπορεί να υπερβαίνει τα 2,35 

μ 

β. Οι ρυθμίσεις των παραγράφων 3, 4 και 5α φαίνονται 
στο σχετικό διάγραμμα κάλυψης σε κλίμακα 1:100 που 
θεωρή θηκε από τον Προϊστάμενο της Δ/νσης Τοπογραφι- 
κών Εφαρμογών με την από 1998 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 

6- Όλες οι εργασίες αποκατάστασης, ανακατασκευής - 
αναδιαρρϋθμισης του εσωτερικού του διατηρητέου κτι¬ 
ρίου γίνονται σύμφωνα με τις ισχύουσες πολεοδομικές 
διατάξεις και εγκρίνονται από την αρμόδια Επιτροπή Πο- 
λεοδομικού και Αρχιτεκτονικού Ελέγχου (ΕΠΑΕ). 

7. Κατά τα λοιπά εφαρμόζονται οι διατάξεις της 98736/ 
7730/17.12.1992 απόφασης του Υπουργού Περιβάλλο¬ 
ντος, Χωροταξίας και Δημοσίων Έργων (Δ' 68). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημόσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1998 

Ο ΥΦΥΠΟΥΡΓΟΣ 

θ. ΚΟΛΙΟΠΑΝΟΣ 

Αριθ. 30444 (3) 

Τροποποίηση εγκεκριμένου ρυμοτομικού σχεδίου στο 
Ο.Τ. 1155 Δήμου Αγ. Δημητρίου. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

Α. Τις διατάξεις: 

1 Του Ν. 2218/94 Ίδρυση Νομαρχιακής Αυτοδιοίκη¬ 
σης, τροποποίηση διατάξεων για την Πρωτοβάθμια Αυτο¬ 
διοίκηση και την Περιφέρεια και άλλες διατάξεις (ΦΕΚ Α' 
90/13.6.94) και τις όμοιες του Ν. 2240/94 συμπλήρωση 
διατάξεων για τη Νομαρχιακή Αυτοδιοίκηση και άλλες δια¬ 
τάξεις (ΦΕΚ Α' 153/16.9.94} με τις οποίες ιδρύθηκαν οι 
Νομαρχιακές Αυτοδιοικήσεις. 

2. Του ισχύοντος Οργανισμού Εσωτερικής Λειτουργίας 
των Υπηρεσιών της Νομαρχιακής Αυτοδιοίκησης Αθη¬ 
νών. 

3. Του Ν.Δ/τος της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν και ειδικό¬ 
τερα τα άρθρα 3 και 70. 

4. Του Α.Ν. 314/68 (ΦΕΚ47Α), όπως τροποποιήθηκαν 
και συμπληρώθηκαν με το υπ' αριθμ. 1018/71 Ν.Δ/γμα 
(ΦΕΚ 220Α') και με την παρ. 3 του άρθρου 34 του Ν. 
1577/85 (ΦΕΚ 210 Α'). 

Β. Την 643/5.10.95 απόφαση Νομάρχη Αθηνών περί 
μεταβίβασης αρμοδιοτήτων στον Πρόεδρο της Νομαρχια¬ 


κής Επιτροπής Πολεοδομίας, Περιβάλλοντος και Έργων 
Υποδομής (ΠΟΠΕΥ). 

Γ. Την υπ' αριθμ. 165/95 και 24/97 αποφάσεις του Δη¬ 
μοτικού Συμβουλίου Αγ. Δημητρίου. 

Δ. Την υπ’ αριθμ. 22/9.9.97 γνωμοδότηση του Συμβου¬ 
λίου Χωροταξίας Οικισμού και Περιβάλλοντος Νομαρχίας 
Αθηνών. 

Ε. Από τις διατάξεις αυτής απόφασης δεν προκαλείται 
δαπάνη σε βάρος του κρατικού προϋπολογισμού ή του 
προϋπολογισμού του Δήμου Αγ. Δημητρίου, αποφασί¬ 
ζουμε: 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου Δήμου Αγ. Δημητρίου. 

1) Με μετατόπιση της ΡΓ και Ο γραμμής του Ο.Τ. 1155 
στην οδό Πυθαγόρα και μείωση του πλάτους της από 24 μ. 
σε 20 μ. από την οδό Δαιδάλου έως την οδό Λαχανά. 

2) Με την έγκριση της ιδιωτικής οδού Αθανασιάδη με 
χαρακτηρισμό της σε πεζόδρομο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1997 

Με εντολή Νομάρχη 
Ο Πρόεδρος της Ν.Ε. ΠΟΠΕΥ 
ΓΙΩΡΓΟΣ ΑΝΑΝ1ΑΔΗΣ 





Ιί-βίμσυο / 500 




2 














